لا کاسا د پاپل

لا کاسا دِ پاپـِل (اسپانیولی جه: La casa de papel) که وه ره آمریکا دله مانی هیست  هم گانّه، اتا ایسپانیایی سریال هسته که وه ره آلکس پینا کارگردونی هاکرده. این سریال دله دِتا بانک‌دزدی ره سِراق دِنّه که دزدهایِ نقشه خله دقیق و حساب‌بئی هسته. اتا پرفسور (آلوارو مورته) دره که عملیات ره دوربین‌پشتی رهبری کانده و دزدها ره گانه چتی هاکنن یا نکانن. این سریال دله، دِ جا ره زنّه: ایسپانیایِ سلطنتی ضرابخنه و ایسپانیایِ مرکزی بانک. اولین سیزِن (= فصل)، ۱۵ اپیزود (= قسمت) بی‌یه که اتا ایسپانیایی کانال وه ره بساته و سال ۲۰۱۷ پخش بیّه ولی نتفلیکس اواخر سال ۲۰۱۷ وشون حق‌پخش ره بخری‌یه و این سریال ره جهونی پخش هاکرده و وه ره ات‌که تغییر هدا. نتفلیکس که بدی‌یه وه خله طرفدار پیدا هاکرده، سیزن ۳ و ۴ ره هم ونه دمباله بساته و ونه داستان ره اتی پیچیده و حرفه‌ای‌ته هاکرده.

این سریال خله جایزه بیته؛ من‌جمله این که امی جایزه ره بتترین درامی سریال وسّه بدست بیارده. اتا ضدفاشیستی و ایتالیایی آهنگ، «بلا چاؤ» نومی، این سریال دله چن بار پخش بیه که خله طرفدار پیدا هاکرده. تا سال ۲۰۱۸ این سریال پربیننده‌ترین غیر انگلیسی سریال و اتا از پرتماشاگرترین سریال‌هایی بی‌یه نتفلیکس پخش هاکرده و اَی مخصوصاً اروپایِ لاتینی کشورون که مدیترانه په درنه، خله ونجه علاقمند بینه.

 منابع 

رج:ایسپانیولی فیلمون
رج:ایسپانیایی سریالون
رج:نتفلیکس